Geir Uthaug

Geir Uthaug (født 23. august 1950) er norsk forfatter, lyriker, gjendikter og oversetter. Han virket også i mange år som kritiker. Anmelder i Morgenbladet 1984-1988, anmelder i Aftenposten 1990-1997, anmelder i Kritikertorget, NRK p2 1997. Som Han dekket radio-og fjernsynsteatret for NRKs Programblad fra 1984-1990. I 2017 ble han tilknyttet Minerva som skribent. Han har oversatt ca. 60 bøker med hovedvekt på skjønnlitteratur fra engelsk, deriblant mange gjendiktninger.

Geir Uthaugs hovedverker er biografiene Den kosmiske smie (2000) om William Blake, Et verdensdyp av frihet (2008) om Henrik Wergeland og Romantikkens Univers (2018).

Uthaugs hovedområde som gjendikter er den engelske romantikken. Han har gjendiktet de fleste av de kjente engelske romantikere fra Blake til Byron. Han har også gjendiktet Alfred Lord Tennysons dikt Den lette brigades angrep fra Krimkrigen.

Han er sønn av Jørleif Uthaug og bror av Gro Ann Uthaug. I statsbudsjettet for 2015 ble han utnevnt til statsstipendiat.

Utgivelser 
 Drømmesyn, dikt fra engelsk romantikk. Shelley, Coleridge, Wordsworth, Tennyson. Omslag av Jørleif Uthaug, Solum 1979
 Ariel, et skuespill om Shelley. Omslag og strektegninger av Jørleif Uthaug, Solum 1981
 Former fra drømmen og speilet, diktsamling med strektegninger av Jørleif Uthaug, Odin forlag, Askim, 1983
 Fyll mitt beger påny!, (red.) engelsk romantikk fra Burns til Byron i norske gjendiktninger fra Henrik Wergeland til idag. Bokklubbens Lyrikkvenner, 1990
 Childe Harolds pilgrimsferd, gjendiktet etter Byron, første og andre sang, Bokvennen 1995
 Uskyldens og Erfaringens sanger, gjendiktet etter William Blake med Blakes illuminerte trykk. Aschehoug 1997
 Den kosmiske smie, William Blake. Liv, diktning, verdensbilde. Med illustrasjoner av Blake. Ascehoug 2000. ISBN 8203-17922-3
Også utgitt i Danmark under tittelen Den kosmiske smedje. Batzer & Co, 2000
 Ring, ville klokker, en viktoriansk antologi (red.), Illustrert i farger og svart/hvitt. Lyrikkbokklubben 2000
 Engelsk romantikk, (red.) Lyrikkbokklubben 2003 ISBN 82-52-4431-2 
 Endymion, gjendiktet etter John Keats. Omslag og strektegninger av Gino Scarpa. Aschehoug 2003
 Obelisk, diktsamling. Illustrert med bilder i farger av Ulf Nilsen. Hermes, Oslo, 2005 
 Don Juan I, gjendikting av Byrons hovedverk, canto I-V. Illustrert. Bokvennen 2006 ISBN 13-978-82-7488-153-2 ISBN 10: 82-7488-153-2   
 Jordens elskende hjerter, (red.) Henrik Wergelands dikt i utvalg. Schibsted 2007 ISBN 978-82-516-2440-4
 Et verdensdyp av frihet. Henrik Wergeland. Liv,diktning,verdensbilde, Koloritt,Oslo 2008 ISBN 978-82-92395-54-7 
 Don Juan II, gjendiktning av Byrons hovedverk, canto VI-XVII. Illustrert. Bokvennen 2009 ISBN 978-82-7488-154-9
 Ad astra, jubileumsbok med dikt og gjendiktninger, med forord av Ulf Nilsen. Bokvennen 2010. ISBN 978-82-7488-238-6
 På vei mot form, Jørleif Uthaug, et portrett,,utgitt til 100 årsjubileet. Koloritt 2011. ISBN 978-82-92395-86-8
 Childe Harolds pilgrimsferd canto I-IV, komplett gjendiktning etter Byron, illustrert. Bokvennen 2012  ISBN 978-82-7488-281-2
 Milton, gjendiktning av William Blakes profetiske bok, med hans kolorerte trykk, Bokvennen 2014. ISBN 978-82-7488-266-9 
 Romantikkens Univers. Kunsten - naturen - mennesket. Dreyer 2018 ISBN 978-82-8265-417-3

Kilder
Presentasjon av Geir Uthaug i Forfatterkatalogen på Forfattersentrums nettsider

Eksterne lenker 
 Geir Uthaugs hjemmeside
 

Norske lyrikere
Norske oversettere
Statsstipendiater